Document ID: 32014R0994

KOMISSION DELEGOITU ASETUS (EU) N:o 994/2014,
annettu 13 päivänä toukokuuta 2014,
neuvoston asetuksen (EY) N:o 73/2009 liitteiden VIII ja VIII c, Euroopan parlamentin ja neuvoston asetuksen (EU) N:o 1305/2013 liitteen I sekä Euroopan parlamentin ja neuvoston asetuksen (EU) N:o 1307/2013 liitteiden II, III ja VI muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun asetuksen (EY) N:o 73/2009 (1) ja erityisesti sen 136 a artiklan 3 kohdan ja 140 a artiklan,
ottaa huomioon Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1305/2013 (2) ja erityisesti sen 58 artiklan 7 kohdan,
ottaa huomioon yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1307/2013 (3) ja erityisesti sen 6 artiklan 3 kohdan, 7 artiklan 3 kohdan ja 20 artiklan 6 kohdan,
sekä katsoo seuraavaa:
(1)
Neuvoston asetuksen (EY) N:o 1234/2007 (4) 103 n artiklan mukaisesti Espanja, Luxemburg, Malta ja Yhdistynyt kuningaskunta ovat ilmoittaneet viimeistään 1 päivänä elokuuta 2013 aikomuksestaan siirtää viinialan tukiohjelmiinsa tarkoitetut mainitun asetuksen liitteessä X b vahvistetut määrärahat lopullisesti kokonaisuudessaan tai osittain, jotta ne voivat korottaa suorien tukien kansallisia enimmäismääriään hakuvuonna 2014 ja sen jälkeen. Näin ollen neuvoston asetuksen (EY) N:o 73/2009 liitettä VIII on muutettu komission täytäntöönpanoasetuksella (EU) N:o 929/2013 (5). Kyseiset lopulliset siirrot on otettava huomioon myös asetuksen (EU) N:o 1307/2013 liitteissä II ja III.
(2)
Asetuksen (EY) N:o 73/2009 136 a artiklan 1 kohdan ja asetuksen (EU) N:o 1307/2013 14 artiklan 1 kohdan mukaisesti Ranska, Latvia ja Yhdistynyt kuningaskunta ilmoittivat komissiolle viimeistään 31 päivänä joulukuuta 2013 päätöksestään siirtää tietty prosenttiosuus kalenterivuosien 2014-2019 vuotuisista kansallisista enimmäismääristään Euroopan maaseudun kehittämisen maatalousrahastosta (maaseuturahasto) rahoitettaviin maaseudun kehittämisohjelmiin asetuksessa (EU) N:o 1305/2013 täsmennetyllä tavalla. Asetuksen (EY) N:o 73/2009 136 a artiklan 2 kohdan ja asetuksen (EU) N:o 1307/2013 14 artiklan 2 kohdan mukaisesti Kroatia, Malta, Puola ja Slovakia ilmoittivat komissiolle viimeistään 31 päivänä joulukuuta 2013 päätöksestään siirtää suoriin tukiin tietty prosenttiosuus määrästä, joka on osoitettu Euroopan maaseudun kehittämisen maatalousrahastosta (maaseuturahasto) rahoitettaviin maaseudun kehittämisen tukitoimenpiteisiin ajanjaksolla 2015-2020, asetuksessa (EU) N:o 1305/2013 täsmennetyllä tavalla. Asetuksen (EY) N:o 73/2009 liitteitä VIII ja VIII c, asetuksen (EU) N:o 1305/2013 liitettä I ja asetuksen (EU) N:o 1307/2013 liitteitä II ja III olisi sen vuoksi muutettava vastaavasti.
(3)
Kroatia on ilmoittanut komissiolle asetuksen (EY) N:o 73/2009 57 a artiklan 9 kohdan mukaisesti viimeistään 31 päivänä tammikuuta 2014 maa-alasta, joka on raivattu miinoista ja palautettu maatalouskäyttöön vuonna 2013. Ilmoitus sisälsi myös vastaavat talousarviomäärärahat hakuvuodelle 2014 ja siitä eteenpäin. Lisäksi Kroatia on mainitun artiklan mukaisesti ilmoittanut miinoista raivatut maa-alat, jotka viljelijät ovat ilmoittaneet hakuvuoden 2013 osalta jättämissään tukihakemuksissa ja jotka on otettu takaisin maatalouskäyttöön 1 päivän tammikuuta 2005 ja 31 päivän joulukuuta 2012 välisenä aikana. Näin ollen asetuksen (EY) N:o 73/2009 liitettä VIII on muutettu täytäntöönpanoasetuksella (EU) N:o 929/2013. Asetuksen (EU) N:o 1307/2013 17 artiklassa säädetyn tukien lisäystä koskevan aikataulun perusteella mainitun asetuksen liitteitä II, III ja VI olisi sen vuoksi muutettava.
(4)
Varainhoitovuoden 2014 määrä, joka johtuu suorien tukien vapaaehtoisesta mukauttamisesta Yhdistyneessä kuningaskunnassa kalenterivuonna 2013 asetuksen (EY) N:o 73/2009 10 b artiklan nojalla, määrät, jotka johtuvat mainitun asetuksen 136 ja 136 b artiklan soveltamisesta varainhoitovuosina 2014 ja 2015, sekä määrät, jotka johtuvat asetuksen (EU) N:o 1307/2013 66 artiklan 1 kohdan soveltamisesta, olisi lisättävä maaseudun kehittämistä koskevan unionin tuen vuosijakaumaan. Tämän vuoksi asetuksen (EU) N:o 1305/2013 liitettä I olisi muutettava.
(5)
Asetusta (EU) N:o 1307/2013 sovelletaan vasta 1 päivästä tammikuuta 2015. Sen vuoksi mainitun asetuksen muutoksia olisi sovellettava vasta kyseisestä päivämäärästä lähtien,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EY) N:o 73/2009 liitteet VIII ja VIII c tämän asetuksen liitteen I mukaisesti.
2 artikla
Muutetaan asetuksen (EU) N:o 1305/2013 liite I tämän asetuksen liitteen II mukaisesti.
3 artikla
Muutetaan asetuksen (EU) N:o 1307/2013 liitteet II, III ja VI tämän asetuksen liitteen III mukaisesti.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Asetuksen 3 artiklaa sovelletaan 1 päivästä tammikuuta 2015.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä toukokuuta 2014.

Labels: 17
19
5
6
15